jkorsvik/nowiki_second_scrape_merged huggingface dataset:
Filosofiåret 1848

Filosofiåret 1848 er en oversikt over hendelser, utgivelser og personer med tilknytning til filosofi i 1848.


== Hendelser ==


== Publiseringer ==


== Fødsler ==
15. januar – Raphael von Koeber, tyskrussisk filosof og musiker (død 1923)
20. april – Kurd Lasswitz, tysk forfatter og filosof (død 1910)
21. april – Carl Stumpf, tysk filosof og psykolog (død 1936)
11. mai – Wilhelm Windelband, tysk filosof (død 1915)
18. mai – Hermann Diels, tysk klassisk filolog og filosofihistoriker (død 1922)
15. juli – Vilfredo Pareto, italiensk sosiolog, økonom og moralfilosof (død 1923)
8. november – Gottlob Frege, tysk matematiker, logiker og filosof (død 1925)
Sun Yirang, kinesisk filolog og lingvist (død 1908)
Urbano González Serrano, spansk filosof, psykolog, pedagog og litteraturkritiker (død 1904)


== Dødsfall ==
7. juni – Vissarion Belinskij, russisk litteraturkritiker, publisist, lingvist og filosof (født 1811)
9. juli - Jaime Balmes, spansk filosof og prest (født 1810)
18. desember – Bernhard Bolzano, tsjekkisk matematiker, teolog, filosof og logiker (født 1781)
		
		
		
		
		
		
		
		


== Se også ==
Filosofi på 1800-tallet


== Referanser ==
Tonight Alive

Tonight Alive er et pop-punk-/alternativ rock-band fra Sydney, Australia. Dannet i 2008, har de turnert sammen med flere band, som blant annet 3OH!3, Simple Plan og All Time Low. Det første albumet, som var selvfinansiert, All Shapes and Disguises (2010), solgte over 20 000 kopier i Australia og Japan. Det første studioalbumet, What Are You So Scared Of? ble lansert i 2011. 


=== Medlemmer ===
Nåværende medlemmerJenna McDougall – Vokal (2008–d.d.)
Whakaio Taahi – Gitar, Bakgrunnsvokal (2008–d.d.)
Jake Hardy – Rytmegitar (2008–d.d.)
Cam Adler – Bass, Bakgrunnsvokal (2008–d.d.)
Matt Best – Trommer (2008–d.d.)


=== Album ===
All Shapes And Disguises (2010)
What Are You So Scared Of? (2011)
The Other Side (2013)
Limitless (2016)
Underworld (2018)


=== Singler ===
Lonely Girl (2013)
The Ocean (2013)
Breakdown (2012)
Let It Land (2011)


== Eksterne lenker ==
Offisielt nettsted 
(en) Tonight Alive – kategori av bilder, video eller lyd på Commons 
(en) Tonight Alive på Apple Music 
(en) Tonight Alive på Discogs 
(en) Tonight Alive på MusicBrainz 
(en) Tonight Alive på SoundCloud 
(en) Tonight Alive på Spotify 
(en) Tonight Alive på Songkick 
(en) Tonight Alive på Last.fm 
(en) Tonight Alive på Genius — sangtekster 
(en) Tonight Alive på AllMusic 
Tonight Alive på Twitter 
Tonight Alive på Facebook 
Tonight Alive på Instagram 
(en) Tonight Alive på YouTube 
Tonight Alive på Myspace 
Tonight Alive på Tumblr
Bukit Tawau nasjonalpark

Bukit Tawau nasjonalpark (engelsk: Tawau Hills Park) er en nasjonalpark nordøst i Sabah i den malaysiske delen av Borneo. Parken ble opprettet den 7. mai 1979, i hovedsak for å gi vern til nedbørsfeltet til byen Tawau, og utgjør et samlet areal på 280 kvadratkilometer. Området fungerer også som en biologisk korridor som er forbundet med andre verneområder i nord og sør. På øst- og vestsiden grenser naturreservatet opp til jordbruksområder.
Floraen består av en Dipterocarpaceae-regnskog. Tualang-trær (Kompassia excelsa), orkidéer og epifytt er vanlig. blant dyreartene fins der flere truede. Der er flere fossefall og varme kilder og Borneos eneste aktive vulkan, Bombalai, ligger innen parkens grenser.


== Se også ==
Liste over nasjonalparker i Malaysia


== Referanser ==


== Kilder ==
Birdlife Internationals hjemmeside: Tawau Hills Park. (en)


== Eksterne lenker ==
(en) Tawau Hills National Park – kategori av bilder, video eller lyd på Commons 
The Sabah Parks Board of Trustees (en)
Vinther

Vinther er et dansk slektsnavn som kan vise til:

Ingeborg Vinther (f. 1945), færøysk fagforeningsleder og politiker
Johannes Vinther (1893–1968), dansk gymnast
John Vinther (f. 1965), dansk advokat, forretningsmann og politiker
Nina Søs Vinther (f. 1973), dansk forfatter og redaktør
Troels Vinther (f. 1987), dansk landeveissyklist


== Se også ==
Winther
Winter
Liste over flyplasser i Malaysia

Dette er en liste over flyplasser i Malaysia.
Malaysia har 58 flyplasser (36 i Øst-Malaysia og 22 i Vest-Malaysia). 


== Eksterne lenker ==
AIP Malaysia Arkivert 2. november 2011 hos Wayback Machine.
AIP Malaysia: Index to Aerodromes Arkivert 22. juli 2011 hos Wayback Machine.
Great Circle Mapper: Airports in Malaysia, referanser for lufthavnkoder
Malakka internasjonale lufthavn

Malakka internasjonale lufthavn (IATA: MKZ, ICAO: WMKM) (tidligere kjent som Batu Berendam Airport) er flyplassen til byen Batu Berendam, Malakka i Malaysia. Den ble åpnet i 1952, og betjener delstaten Malakka og det nordlige Johor.


== Referanser ==


== Eksterne lenker ==
Offisielt nettsted 
(en) Malacca International Airport – kategori av bilder, video eller lyd på Commons
Gene Kemp

Gene Kemp (født Gene Rushton; 27. desember 1926 i Staffordshire, død 6. januar 2015) var en britisk barnebokforfatter, best kjent for The Turbulent Term of Tyke Tiler som hun mottok Carnegie Medal for i 1977.
Hun vokste opp i Tamworth, og tok lærerutdannelse ved University of Exeter. Hun arbeidet som lærer før hun ble forfatter.


== Forfatterskap ==
Hun debuterte med The Prime of Tamworth Pig i 1972, den første boka i en serie med bøker om en gris. Gjennombruddet kom i 1977 med The Turbulent Term of Tyke Tiler, som er den første av sju i Cricklepit-serien, som har sitt navn etter den oppdiktede skolen hvor barna går. Boka skildrer hendelser og rampestreker som Tyke og kameraten Danny Price gjennomgår. Et hovedtema i boka er at hovedpersonens kjønn ikke avsløres før i siste kapittel.Hun har også skrevet spøkelsesfortellinger, og redigert antologier med spøkelsesfortellinger av andre. Tyke Tiler ble presentert og delvis dramatisert for tv i serien The Book Tower i 1988, og Mr Magus is Waiting for You (1986) ble filmet for tv av Thames Television i 1986.På norsk finnes bare Wesleys vinglete verden (1995, originaltittel The wacky world of Wesley Baker).


== Referanser ==
Tunku Abdul Rahman nasjonalpark

Tunku Abdul Rahman nasjonalpark (malayisk: Taman Negara Tunku Abdul Rahman, engelsk: Tunku Abdul Rahman Park) er en nasjonalpark vest for Kota Kinabalu i Sabahdelstaten i den malaysiske delen av Borneo. Nasjonalparken har et samlet areal på 50 kvadratkilometer og består av de fem øyene Gaya, Sapi, Manukan, Mamutik og Sulug, som ligger mellom tre og åtte kilometer fra kysten, omkringliggende rev og havområder. Parken ble opprettet i 1974 og har fått sitt navn etter Malaysias første statsminister, Abdul Rahman.
I korallrevene er det en stor artsrikdom som omfatter pigghuder, svamper, bløtdyr, over 20 000 forskjellige arter orm, krepsdyr, fisk, bløte koraller og steinkoraller. Dyrelivet på øyene består av ulike fuglearter, små pattedyr og insekter. På Palau Gaya er det uberørt dipterocarpaceae-skog og mangrove.


== Se også ==
Liste over nasjonalparker i Malaysia


== Referanser ==


== Kilder ==
The Sabah Parks Board of Trustees (en)


== Eksterne lenker ==
(en) Tunku Abdul Rahman National Park – kategori av bilder, video eller lyd på Commons
Amel (fornavn)

Amel er et arabisk fornavn for begge kjønn, og et bosnisk og kroatisk mannsnavn.


== Etymologi ==
Amel er en variant av det arabiske kvinnenavnet og mannsnavnet Amal (arabisk: أمل), som betyr «håp».


== Utbredelse ==
Amel er mest utbredt som kvinnenavn, men er i Bosnia-Hercegovina brukt mye av begge kjønn.
Tabellen nedenfor gir en detaljert oversikt over populariteten til kvinnenavnet Amel og varianter av dette i noen av de landene hvor statistikk er tilgjengelig.
Tabellen nedenfor gir en detaljert oversikt over populariteten til mannsnavnet Amel og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Amel Larrieux (f. 1973), amerikansk sanger og keyboardspiller
Amel Bent (f. 1985), fransk sanger
Amel Boubekeur, fransk sosiolog og fagbokforfatter


== Referanser ==


== Eksterne lenker ==
(en) Behind the Name: Amel
(en) Think Baby Names: Amel
Norges ambassade i Paris

Norges ambassade i Paris er Norges diplomatiske representasjon til Frankrike.
Ambassaden holder fra slutten av juni 2021 igjen til i 28 rue Bayard i Paris, efter at det en tid ble foretatt bygningsarbeider i og rundt dens lokaler. (I denne perioden hadde ambassaden tilhold på adressen 262 rue du Faubourg Saint-Honoré, som ligger litt lenger øst i Paris.)  Ambassadørboligen er fra 1877 og ligger i rue François-Ier 34 ikke langt fra ved Champs-Élysées.Utenriksstasjonen hadde status som legasjon inntil den ble oppgradert til ambassade i 1945.


== Sendemenn og ambassadører ==
Før unionsoppløsningen i 1905 var Norge representert ved den svensk-norske sendemann, stasjonert ved den svensk-norske legasjonen i Paris.

1906–1930 Fritz Wedel Jarlsberg
1930–1934 Erik Colban
1934–1940 Halvard Bachke
1945–1948 Ludvig Aubert
1948–1958 Rolf Andvord
1958–1963 Rasmus Skylstad
1963–1967 Rolf Andersen
1967–1973 Hersleb Vogt
1973–1976 Jahn Brochmann Halvorsen
1976–1977 Edvard Hambro
1977–1988 Hersleb Vogt
1980–1985 Georg Kristiansen
1985–1988 Asbjørn Skarstein
1988–1993 Arne Langeland
1994–1998 Reginald Norby
1998–2003 Rolf Trolle Andersen (sønn av Rolf Andersen som er nevnt over)
2003–2005 Sven Erik Svedman
2005–2009 Bjørn Skogmo
2009–2014 Tarald Brautaset
2014–2019 Rolf Einar Fife
2019–2021 Oda Helen Sletnes
2021– Niels Engelschiøn


== Referanser ==


== Eksterne lenker ==
Ambassadens nettsted
Pahang (elv)

Pahang (malayisk: Sungai Pahang) er ei elv i delstaten Pahang i Malaysia. Den er 459 km lang og den lengste elva på Malayahalvøya. Elva begynner ved samløpet mellom elvene Jelai og Tembeling. Den renner først i sørlig retning, men snur mot øst sør for Temerloh og munner ut i Sør-Kina-havet rundt ni kilometer øst for byen Pekan. I regntiden i vintermånedene er elva ofte utsatt for flom og oversvømmelser.
Teach Me Again

Teach Me Again er en sang skrevet av Elisa Toffoil og Ali Soleimain Noori og ble spilt inn og gitt ut på singel med Tina Turner og Elisa i 2006. Singelen kom på 1.-plass i Italia, 18.-plass i Hellas, 41.-plass i Sveits, 43.-plass i Tyskland og 65.-plass i Østerrike. Musikkvideoen ble regissert av Stefano Veneruso. Singelen er filmmusikken til filmen All the Invisible Children.


== Sporliste ==
«Teach Me Again»
«Teach Me Again» (Instrumental)
«Teach Me Again» (Elisa's Version)
«Teach Me Again» (Video / Cd Enhanced Version)


== Referanser ==
Cose della vita

«Cose della vita» er en sang skrevet av Eros Ramazzotti og ble første gang spilt inn og gitt ut på albumet Tutte storie av Eros Ramazzotti i 1993. Sangen ble også gitt ut på singel senere samme år.
I 1997 spilte Eros inn sangen på nytt sammen med Tina Turner og ga den ut på albumet Eros. Sangen ble også gitt ut på singel senere samme år. Singelen kom på 4.-plass i Nederland, Norge og Tyskland, 6.-plass i Frankrike og Spania, 7.-plass i Sveits, 8.-plass "Ultratop 50 Wallonia" i Belgia, 10.-plass i USA og Østerrike, 11.-plass i Polen 18.-plass i USA, 21.-plass på "Ultratop 50 Flanders" i Belgia og 37.-plass i Sverige. Musikkvideoen ble regissert av Nigel Dick. De spilte også inn en live versjon som er å finne på albumet Eros Live som ble gitt ut i 1998.


== Eksterne lenker ==
(en) Cose della vita på Discogs 
(en) Cose della vita på MusicBrainz 
(en) Cose della vita på MusicBrainz
Norges ambassade i Madrid

Norges ambassade i Madrid er en norsk utenriksstasjon. Ambassaden er Norges diplomatiske representasjon til Spania og huser den norske ambassadør og vedkommendes stab. Adressen er Calle Serrano 26 i Madrid.


== Sendemenn og ambassadører ==
Før unionsoppløsningen i 1905 var Norge representert ved den svensk-norske sendemann, stasjonert ved den felles legasjonen i Madrid. Fra 1891 hadde dette vært nordmannen Fritz Wedel Jarlsberg, som fortsatte som norsk minister også fra 1906 til 1921.  Under den andre verdenskrig beholdt Norge sin sendemann i Madrid frem til 1945. Etter krigen ventet Norge til 1951 grunnet en flereårig diplomatblokade mot Spania utøvet av en del medlemsland i Forente nasjoner. Legasjonen omdøpt til ambassade i 1956. De senere tiår har ambassadøren også vært sendemann til Andorra.

1906–1921 Fritz Wedel Jarlsberg
1921–1926 Michael Strøm Lie
1926–1945 Leif Bøgh, først som chargé d'affaires, fra 1930 minister.
1951–1953 Rolf Andersen
1953–1957 Johan Georg Alexius Ræder (ambassadør fra 1956)
1958–1961 Rolf Andvord
1961–1966 Henrik Andreas Broch
1966–1972 Knut Lykke
1973–1977 Thore Albert Boye
1977–1981 Arnt-Jakob Jakobsen
1981–1988 Bjørn Blakstad
1988–1992 Leif Mevik
1992–1996 Helge Vindenes
1996–2000 Jan Edmund Nyheim
2000–2005 Kjell-Martin Fredriksen
2005–2010 Per Ludvig Magnus
2010–2011 Torgeir Larsen
2011–2016 Johan Christopher Vibe
2016–2021 Helge Skaara
2021– Nils Haugstveit


== Referanser ==


== Eksterne lenker ==
Ambassadens nettsted
Ambassaden om bilaterale forbindelser
Glasshuspassasjen

Glasshuspassasjen er et kjøpesenter i sentrum av Bodø. Kjøpesenteret har adresse Storgata 12, og har inngang fra Glasshuset og Dronningens gate. Glasshuspassasjen har ni forretninger, og ifølge deres egen definisjon har senteret fem kles-, sko- og reiseeffektsbutikker, to serveringssteder og tre spesialbutikker.. Disse tre er én godteributikk, ett apotek og én forretnings for personlig skjønnhet og velvære. Kjøpesenteret er tegnet av det lokale arkitektfirmaet Boarch arkitekter og var ferdigstilt i august 1992.Kjøpesenteret har et areal på 2 200 km² og hadde i 2009 en omsetning på 101 millioner norske kroner. Glasshuspassasjen er dessuten definert som et Miljøfyrtårn,  som vil si at de oppfyller spesielle miljøkrav satt av Miljøverndepartementet, noe 2 500 norske bedrifter har oppfylt.


== Referanser ==
Djevelsvart

Djevelsvart er et album av det norske bandet Glittertind. Albumet ble utgitt 22. november 2013 på Indie Recordings, og etterfølger albumet Landkjenning, utgitt i 2009.
Albumet har høstet en rekke gode kritikker i inn-og utland..  
Djevelsvart havnet på en 5.-plass i en leserbasert kåring av årets album på musikknettsiden Rockman..   


== Sporliste ==
«Inngang»
«Djevelsvart»
«Sundriven»
«Sprekk for sol»
«Kvilelaus»
«Trollbunden»
«Nymåne»
«Tåketanker»
«Stjerneslør»
«Utgang»


== Referanser ==


== Eksterne lenker ==
(en) Djevelsvart på Discogs 
(en) Djevelsvart på MusicBrainz
Burg-Reuland

Burg-Reuland er en tyskspråklig kommune i provinsen Liège i Belgia. Kommunen består av to delkommuner: Reuland og Thommen. Kommunen grenser til Luxembourg i sør og Tyskland i øst, med et tregensepunkt i landsbyen Ouren. Elvene Irmisch og Our renner gjennom kommunen. Burg-Reuland har fått sitt navn etter borgen i sentrum av Reuland, Reuland borg.


== Referanser ==


== Eksterne lenker ==
Offisielt nettsted 
(en) Burg-Reuland – kategori av bilder, video eller lyd på Commons 
Byer og kommuner i Belgia
Bütgenbach

Bütgenbach (fransk: Butgenbach) er en tyskspråklig kommune i provinsen Liège i Belgia. Kommunen består av to delkommuner: Bütgenbach og Elsenborn. Bütgenbachdammen er en av Belgias største innsjøer og er et yndet sted for brettseilere, seilere, svømmere, padlere, fiskere og andre som driver med vannsport. 


== Referanser ==


== Eksterne lenker ==
(de) Offisielt nettsted 
(en) Bütgenbach – kategori av bilder, video eller lyd på Commons 
Byer og kommuner i Belgia
Herve

For mannsnavnet, se Herve (mannsnavn).Herve er en kommune i provinsen Liège i Belgia. Kommunen består av åtte delkommuner: Herve, Chaineux, Grand-Rechain, Julémont, Battice, Xhendelesse, Bolland og Charneux. Kommunen og omegn er kjent for en lokal ostetype kalt Herveost eller «stinkost» på grunn av den stramme lukta. Videre er Herve kjent for det årlige karnevalsopptoget «La Cavalcade».


== Kjente personer fra Herve ==
Jean Bolland, jesuitt og hagiograf.


== Referanser ==


== Eksterne lenker ==
Offisielt nettsted 
(en) Herve – kategori av bilder, video eller lyd på Commons 
Byer og kommuner i Belgia
Dison

Dison er en kommune i provinsen Liège i Belgia. Kommunen består av to delkommuner: Dison og Andrimont.


== Referanser ==


== Eksterne lenker ==
(fr) Offisielt nettsted 
(en) Dison – kategori av bilder, video eller lyd på Commons 
(en) Dison – galleri av bilder, video eller lyd på Commons 
Byer og kommuner i Belgia
Bernhard Bolzano

Bernhard Placidus Johann Nepomuk Bolzano (født 5. oktober 1781 i Praha, død 18. desember 1848 i Praha) var en østerriksk (tsjekkisk) filosof og matematiker.
Bolzano avla i 1804 teologieksamen (prest) ved universitetet i Praha. I 1805 ble Bolzano katolsk professor i religionsfilosofi ved universitetet i Praha, men avskjediget i 1820, fordi han ble ansett å ha fremsatt kjetterske læresetninger. Som teolog var han rasjonalistisk og som filosof tilhenger av Leibniz. Som matematiker publiserte Bolzano noen arbeider vedrørende funksjonsteori, som lenge forble upåaktet, men seinere anerkjent for å være av stor betydning og forløperen til moderne teorier for funksjonen til en reell variabel.
I sin store Wissenschaftslehre 1 – 4 (1837) behandlet han logiske, kunnskapsteoretiske og psykologiske spørsmål og foregrep dermed flere viktige læresetninger i moderne logikk. Blant annet gjorde han et skarp skille mellom ideens opplevelse og ideens innhold, som finnes uavhengig av opplevelsen.Som matematiker gjorde han en betydningsfull innsats blant annet med Paradoxen des Unendlichen (1851) der han i på visse punkt foregrep den teorien som Georg Cantor (1845–1918) framla om transfinite tall.


== Referanser ==


== Kilder ==
 Denne artikkelen er helt eller delvis basert på materiale fra Bolzano, Bernhard i Nordisk familjebok, utgitt mellom 1904 og 1926 – i dag offentlig eiendom.


== Eksterne lenker ==
Bernard Bolzano's Theory of Science (engelsk)
Nashville Underground (album)

Nashville Underground er et album av Jerry Reed, utgitt mars 1968. Albumet består av elleve sanger hvorav ni er laget av Reed selv. Produsent var Chet Atkins.Albumet ble relansert på CD 22. mai 2012 hvor det ble slått sammen med albumet The Unbelievable Guitar and Voice of Jerry Reed.


== Sporliste ==


=== Side 1 ===
«Remembering» (Jerry Reed Hubbard) – 2:45 – (innspilt 1. september 1967)
«A Thing Called Love» (Jerry Reed Hubbard) – 2:19 – (innspilt 8. januar 1968)
«You Wouldn't Know a Good Thing» (Jerry Reed Hubbard) – 2:44 – (innspilt 29. november 1967)
«Save Your Dreams» (Jerry Reed Hubbard) – 1:55 – (innspilt 29. november 1967)
«Almost Crazy» (Jerry Reed Hubbard) – 2:42 – (innspilt 9. september 1966)
«You've Been Cryin' Again» (Jerry Reed Hubbard) – 2:06 – (innspilt 8. januar 1968)


=== Side 2 ===
«Fine on Your Mind» (Jerry Reed Hubbard) – 2:40 – (innspilt 8. januar 1968)
«Tupelo Mississippi Flash» (Jerry Reed Hubbard)– 2:45 – (innspilt 1. september 1967)
«Wabash Cannonball» (A.P. Carter) – 2:27 – (innspilt 1. september 1967)
«Hallelujah I Love Her So» (Ray Charles) – 2:48 – (innspilt 8. januar 1968)
«John Henry» (Jerry Reed Hubbard) – 2:21 – (innspilt 1. september 1967)


== Musikere og instrumenter ==
Jerry Reed: vokal, gitar
Wayne Moss: gitar
Jerry Smith: piano
Roy Huskey: bass
Chuck Sanders: bass
Jerry Carrigan: trommer
Willie Ackerman: trommer
Cam Mullins: arrangementer
Sheldon Kurland: fiolin
Solie Fott: fiolin
Pierre Menard: fiolin
Kaznhide Isomura: fiolin
Marvin Chantry: bratsj
Gary Vanosdale: bratsj
Byron Bach: cello
Sadao Harada: cello


== Referanser ==
Gaupesteinmarka naturreservat

Gaupesteinmarka naturreservat ligger ca 5 km øst for Ski by, sør for fylkesvei 154 og vest for fylkesvei 120. Området har fått navn etter en kjempestor stein som ligger ved stikrysset akkurat på grensa mellom Ski, Enebakk og Hobøl kommuner.Formålet med naturreservatet er å bevare et stort og relativt lite påvirket skog- og landskapsområde, som representerer fattige til middels rike skogtyper med gran og furu i lavereliggende trakter over marin grense i Sørøst-Norges grunnfjellsstrøk.  Området preges av skrinne fururygger med fattig lavfuruskog og røsslyngblokkebærskog. Disse ryggene strekker seg i nordvest-sydøstretning, og er gjennomskåret av flere markerte tverrgående sprekkedaler. Høyeste punkt i reservatet er Gaupesteinåsen 266,9 meter over havet.
Området har særskilt betydning for biologisk mangfold. Det er mange rødlistede arter i området; 16 av disse er moser, lav og sopp, herunder den sterkt truede (EN) urskogskjuke. Her er også de sårbare (VU) fugleartene hønsehauk, lerkefalk nattravn og konglebit.
Like innenfor reservatet i sør ligger Gaupesteinhytta, som disponeres av Tomter speidergruppe. Den har åpent for servering på søndager i skisesongen.


== Referanser ==


== Eksterne lenker ==
Eget nettsted om Gaupesteinmarka
Markadatabasen om Gaupestein
Wolfgang Schadewaldt

Wolfgang Schadewaldt (født 15. mars 1900 i Berlin, død 10. november 1974 i Tübingen) var en tysk litteraturviter, klassisk filolog og oversetter. Han var professor i klassisk filologi ved Universitetet i Tübingen.


== Liv ==
Wolfgang Schadewaldt var sønn av en lege. Han studerte klassisik filologi, arkeologi og germanistikk under Ulrich von Wilamowitz-Moellendorff og Werner Jaeger. Fra 1927 var han dosent ved Universitetet i Berlin. I 1928 ble han professor ved Universitetet i Königsberg, men flyttet alt året etter til Universitetet i Freiburg, hvor han ble påvirket av Martin Heidegger og støttet i egenskap av dekan først Heideggers rektorat og den nazistiske universitetspolitikken. Alt våren 1934 trakk han seg imidlertid som dekan og flyttet til Universitetet i Leipzig.
I 1941 vendte Schadewaldt tilbake til Universitetet i Berlin, hvor han overtok professoratet i klassisk filologi. Fra 1942 sto han i forbindelse med motstandskretsen Mittwochgesellschaft. Fra 1950 til 1972 var han professor ved Universitetet i Tübingen.


== Virksomhet ==
Schadewaldt regnes som en av de mest fremstående tyske klassiske filologene og var en dyktig formidler av antikk gresk litteratur. Han beskjeftiget seg med alle litteraturformer innenfor den gammelgreske diktningen: eposet, lyrikken, dramaet, og dessuten med filosofien og historieskrivningen. Han var også Homer-forsker. I offentligheten er han kjent som oversetter av Iliaden og Odysseen til tysk. Hans oversettelser regnes som de beste ved siden av Johann Heinrich Voß'.


== Referanser ==
Arthur Thuesen

Arthur Fredrik Thuesen (født 4. april 1882 i Drammen, død 6. august 1974) var en norsk kjemiker, lektor og boksamler.
Arthur Thuesen var sønn av kontorsjef Rasmus Fredrik Loss Thuesen (1851–1935) og Anne Jørgine Johannesen (1859–1928). Han ble student i 1901 og cand. real. i 1910. Fra 1912 til 1919 var han amanuensis i kjemi ved Universitetet i Kristiania. Fra 1912 til 1927 var han lærer i kjemi og fysiologi ved Halling skole, og fra 1918 til 1936 bibliotekar ved kjemisk institutt ved universitetet. Han underviste dessuten om næringsmidler ved Norsk Hotellfagskole fra 1926 til 1939.
Thuesen var en ivrig boksamler og en av stifterne av Bibliofilklubben i 1922, og styremedlem eller formann i flere perioder. Han ble «ridder av Bokormen» i 1927 og æresmedlem i 1971. Han var også med i styret for Norsk Forening for Bokkunst. Boksamlingen hans omfattet til å begynne med bøker om naturfag, men senere samlet han på skjønnlitteratur fra tiden før 1814. Han utga selv en bok om beslaglagte og forbudte bøker, samt flere småskrifter om forskjellige emner.


== Referanser ==


== Kilder ==
Bibliofilklubbens medlemmer i de første 50 år. Oslo: Bibliofilklubben, 1972.
«THUESEN Arthur» i Hvem er Hvem? 1948.


== Eksterne lenker ==
(no) Publikasjoner av Arthur Thuesen i BIBSYS